钦定古今图书集成/理学汇编/学行典/第170卷 > 王端礼
## 钦定古今图书集成/理学汇编/学行典/第170卷 > 王端礼

按《吉安府志》：“王端礼，字懋甫，吉水人。登元祐三年进
士。时黄庭坚为参详官，亟称其试论。初授连州桂阳
尉，进富川令，皆行其所学。端礼平雅谨厚，不妄言笑，
进退动止皆有法度。向慕濂洛之学，慨然以斯道自
任，探索究极，思以身体之，不徒为言语文字之工。年
四十，表求致仕，筑别墅于南山，延四方来学之士。所”
著有《强仕集》等书。